ai4bharat/Pralekha huggingface dataset:
नवी दिल्ली, 7 मार्च 2019
पंतप्रधान नरेंद्र मोदी यांनी आज नवी दिल्लीत दृष्टीबाधित स्नेही नाण्यांची नवी मालिका प्रकाशित केली. या नव्या मालिकेत 1, 2, 5, 10 आणि 20 अशा विविध श्रेणीतील नाण्यांचा समावेश आहे.
7, लोककल्याण मार्ग येथे झालेल्या या समारंभासाठी दृष्टीबाधित मुलांना विशेष निमंत्रण देण्यात आले होते. या मुलांबरोबर संवाद साधण्याची संधी मिळाल्याबद्दल पंतप्रधानांनी त्यांचे आभार मानले.
नाण्यांची नवी मालिका प्रकाशित करतांना पंतप्रधान म्हणाले की, समाजातल्या अखेरच्या व्यक्तीपर्यंत पोहचण्याच्या दृष्टीकोनातून सरकार कार्य करत आहे. हाच दृष्टीकोन समोर ठेवून नाण्याच्या नवीन मालिकेचे रेखाटन करून ती प्रदर्शित केल्याचे पंतप्रधानांनी सांगितले.
या नव्या नाण्यांमध्ये फरक ओळखता येण्यासाठी अनेक वैशिष्ठ्ये असून यामुळे दृष्टीबाधितांना नक्कीच मदत होईल, असे पंतप्रधान म्हणाले. नाण्यांच्या या नव्या मालिकेमुळे दृष्टीबाधितांमध्ये आत्मविश्वास निर्माण होईल, असेही त्यांनी सांगितले.
दिव्यांगांसाठी सरकारने हाती घेतलेल्या विविध उपक्रमांचा उल्लेखही पंतप्रधानांनी केला. प्रत्येक नवा उपक्रम दिव्यांग स्नेही असावा यासाठी केंद्र सरकार विशेष संवेदनशीलतेने कार्य करत असते असेही त्यांनी सांगितले.
नवीन नाणी चलनात आणण्यासाठी आणि त्यांचे आरेखन करण्यासाठी नॅशनल इन्स्टिट्यूट ऑफ डिझाईनचे तसेच सिक्युरिटी प्रिटींग ॲण्ड मिटींग कॉर्पोरेशन आणि वित्त मंत्रालयाचे पंतप्रधानांनी आभार मानले.
पंतप्रधानांशी संवाद साधताना दृष्टीबाधित मुलांनी नाण्यांची नवी मालिका प्रकाशित केल्याबद्दल पंतप्रधानांचे आभार मानले. या नव्या नाण्यांमुळे रोजचे व्यवहार अधिक सुलभ होतील, असेही या मुलांनी सांगितले.
चलनातल्या नाण्यांच्या या नव्या मालिकेत अनेक नव्या वैशिष्ठ्यांचा समावेश करण्यात आला असल्याने दृष्टीबाधितांना ही नवी नाणी वापरणे सोपे जाणार आहे.
या नाण्यांमध्ये कमी मूल्यांच्या नाण्यांपासून अधिक मूल्याच्या नाण्यानुसार आकार आणि वजनात वाढ करण्यात आली आहे. नव्याने समावेश करण्यात आलेले 20 रुपयांचे नाणे 12 बाजू असणारे असेल. इतर मूल्यांची नाणी गोल असतील.
केंद्रीय वित्त मंत्री अरुण जेटली आणि वित्त राज्यमंत्री पॉन राधाकृष्णन हेही यावेळी उपस्थित होते.
B.Gokhale/J.Patankar/P.Kor
संरक्षण मंत्रालय
लेफ्टनंट जनरल एमव्ही सुचिंद्र कुमार यांनी लष्कराच्या उपप्रमुखपदाची सूत्रे स्वीकारली
नवी दिल्ली, 1 मार्च 2023
लेफ्टनंट जनरल एम व्ही सुचिंद्र कुमार यांनी आज  लेफ्टनंट जनरल बीएस राजू यांच्याकडून लष्कराच्या उपप्रमुखपदाची सूत्रे स्वीकारली. कुमार यांनी आज जयपूर स्थित सप्त शक्ती कमांडची सूत्रे हाती घेतली आहेत.
लष्कराचे उपप्रमुख म्हणून पदभार स्वीकारण्यापूर्वी, लेफ्टनंट जनरल एमव्ही सुचिंद्र कुमार हे लष्कराच्या मुख्यालयात सैन्य उपप्रमुख  या पदावर कार्यरत होते. त्यांच्या अलीकडील नियुक्तींमध्ये गुप्तचर मोहिमा, दलांची रचना, ऑपरेशनल लॉजिस्टिक आणि तंत्रज्ञान अशा विविध कामाचा अनुभव त्यांनी घेतला आहे.
विजापूरची सैनिकी शाळा आणि राष्ट्रीय संरक्षण अकादमीचे माजी विद्यार्थी असलेले सुचिंद्र कुमार यांची जून 1985 मध्ये 1 आसाम रेजिमेंटमध्ये नियुक्ती करण्यात आली. त्यांनी 59 राष्ट्रीय रायफल्स बटालियन , एक पायदळ ब्रिगेड आणि नियंत्रण रेषेवरील पायदळ विभागाचे नेतृत्व केले आहे. नॉर्दर्न कमांडमध्ये ते एक सक्रिय व्हाईट नाइट कॉर्प्स होते.
महूच्या इन्फंट्री स्कूलमधील कालावधी, कंबोडियातील संयुक्त राष्ट्र क्षेत्रामध्ये वरिष्ठ मोहीम अधिकारी म्हणून कार्य, लष्करी सचिव शाखेतील कर्नल , लेसोथो येथील भारतीय सैन्य प्रशिक्षण दल, ईस्टर्न थिएटरमधील कॉर्प्सचे कर्मचारी , लष्करी मुख्यालयातील गुप्तचर विभागाचे अतिरिक्त महासंचालक आणि महासंचालक अशा विविध ठिकाणी आणि वेगवेगळ्या पदांवर काम केलं आहे.
वेलिंग्टनचे डिफेन्स सर्व्हिसेस स्टाफ कॉलेज, महू येथील हायर कमांड कोर् आणि नवी दिल्ली राष्ट्रीय संरक्षण महाविद्यालय, येथे त्यांनी शिक्षण घेतले आहे. तसेच सुचिंद्र कुमार यांनी श्रीलंकेतील ‘दक्षिण आशियातील सहकारी सुरक्षा’ आणि इजिप्तमधील ‘युनायटेड नेशन्स सीनियर मिशन लीडर्स कोर्स’ हे अभ्यासक्रमही पूर्ण केले आहेत. त्यांनी लिहिलेले लष्करी शोधनिबंध अनेक व्यावसायिक नियतकालिकांमध्ये प्रकाशित झाले आहेत.
S.Bedekar/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 147
संरक्षण मंत्रालय
मेरीटाईम हिस्ट्री सोसायटीच्यावतीने 15 नोव्हेंबर 2022 रोजी आयटीएस 43 व्या वार्षिक चर्चासत्राचे आयोजन
संकल्पना : भारताच्या सागरी शक्तीच्या वाटचालीचा शोध
मेरीटाईम हिस्ट्री सोसायटी येत्या 15 नोव्हेंबर 2022 रोजी मुंबईतील कुलाबा येथील आय एन एच एस अश्विनीच्या अगस्त्य सभागृहात आयटीएस 43 व्या वार्षिक चर्चासत्राचे आयोजन करत आहे.
दिवसभर चालणार्या या चर्चासत्राची मुख्य संकल्पना “भारताच्या सागरी शक्तीच्या वाटचालीचा शोध” अशी आहे. 7500 किलोमीटर पेक्षा जास्त किनारपट्टी लाभलेल्या भारताने प्रागैतिहासिक काळापासून समुद्र हे उपजीविकेचे, अन्वेषणाचे तसेच विविध भूभागाना जोडणारे माध्यम असल्याचे अनुभवले आहे.
या चर्चासत्रात भारतातील ऐतिहासिक उत्क्रांती आणि सागरी शक्तीच्या वापर यासंदर्भात 10 विविध विषयांवर सादरीकरण आणि त्यावर चर्चा होईल . कमोडोर  श्रीकांत केसनूर , प्रमोद कपूर, कॅप्टन राघवेंद्र मिश्रा , कॅप्टन एम दोराईबाबू, कॅप्टन हिमाद्री दास, कमांडर निनाद फातर्फेकर , कमांडर कलेश मोहनन, कमांडर आरएस सावान, जान्हवी लोकेगावकर आणि डेनार्ड डिसोझा आदि या चर्चासत्रातील वक्ते आणि सत्र संवादक म्हणीन सहभागी असणार आहेत.
या चर्चासत्रातील विविध सत्रांच्या ऐतिहासिक अढाव्याच्या माध्यमातून सहभागींची उद्बोधन होण्याबरोबरच शाश्वत सागरी परिसंस्था ,सिद्धांत, एकीकृत सागरी धोरणे आणि सर्वसमावेशक राष्ट्रीय सागरी विकास योजना स्थापन करण्यासाठी ही चर्चा उपयुक्त ठरू शकेल
सागरी परीसंस्थेबाबत कुतुहूल असलेल्या सर्व संबंधिताना 15 नोव्हेंबर 2022 रोजी सकाळी 0930 ते 1630 या दरम्यान होणाऱ्या चर्चासत्रात उपस्थित राहण्यासाठी मेरीटाईम हिस्ट्री सोसायटी आमंत्रित करत आहे. प्रवेशाचे अधिकार राखीव आहेत. नोंदणी तपशीलांसाठी, ops@mhsindia.org वर स्वारस्य व्यक्त करणारा ईमेल पाठवावा.
आरोग्य आणि कुटुंब कल्याण मंत्रालय
भारताच्या कोविड प्रतिबंधक लसीकरण मोहिमेमध्ये आतापर्यंत लसीच्या 40 कोटी 64 लाखांहून अधिक मात्रा देण्यात आल्या
रोगमुक्तीचा दर वाढून 97.32% पर्यंत पोहोचला
गेल्या 24 तासांत 38,164 नव्या कोरोना रुग्णांची नोंद
भारतात सध्या कोविड सक्रीय असणाऱ्या रुग्णांची संख्या  आतापर्यंतच्या एकूण रुग्णसंख्येच्या 1.35%
दैनंदिन पॉझिटीव्हिटी दर  सलग 28 व्या दिवशी 3% हून कमी
देशातील लसीकरण मोहिमेमध्ये दिल्या गेलेल्या कोविड प्रतिबंधक लसींच्या एकूण मात्रांची संख्या आता 40 कोटी 64 लाखांहून अधिक झाली आहे. आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत 50,69,232 सत्रे आयोजित करून कोविड प्रतिबंधक लसीच्या एकूण 40,64,81,493 मात्रा देण्यात आल्या आहेत. गेल्या 24 तासांत, लसीच्या 13,63,123 मात्रा देण्यात आल्या आहेत.
त्यांचा तपशील पुढीलप्रमाणे आहे:
|
|
HCWs
|
|
1st Dose
|
|
1,02,69,922
|
|
2nd Dose
|
|
75,52,270
|
|
FLWs
|
|
1st Dose
|
|
1,77,95,125
|
|
2nd Dose
|
|
1,03,66,268
|
|
Age Group 18-44 years
|
|
1st Dose
|
|
12,50,80,488
|
|
2nd Dose
|
|
49,07,782
|
|
Age Group 45-59 years
|
|
1st Dose
|
|
9,76,43,768
|
|
2nd Dose
|
|
2,93,47,090
|
|
Over 60 years
|
|
1st Dose
|
|
7,21,55,133
|
|
2nd Dose
|
|
3,13,63,647
|
|
Total
|
|
40,64,81,493
कोविड-19 प्रतिबंधक लसीकरण मोहिमेचे सार्वत्रिकीकरण करण्याचा नवा टप्पा देशात 21 जून 2021 पासून सुरु झाला. देशभरात लसीकरण मोहिमेचा वेग वाढविण्यासाठी आणि मोहिमेच्या व्याप्तीचा विस्तार वाढविण्यासाठी केंद्र सरकार कटिबद्ध आहे.
महामारीच्या सुरुवातीपासून कोविड बाधित झालेल्यांपैकी 3,03,08,456 व्यक्ती यापूर्वीच कोविडमधून पूर्णपणे बऱ्या झाल्या आहेत आणि गेल्या 24 तासांत 38,660 कोरोना रुग्ण रोगमुक्त झाले आहेत. यामुळे एकंदर रोगमुक्ती दर 97.32% झाला असून यावरून रोगमुक्ती दराचा सतत वाढता कल दिसून येतो आहे.
देशात , गेल्या 24 तासांत, 38,164 नव्या कोविड ग्रस्त रुग्णांची नोंद झाली.
गेले सलग 22 दिवस, रोज नोंद होणाऱ्या नव्या कोविड बाधितांची संख्या 50,000 पेक्षा कमी असल्याचे दिसून आले आहे. केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सह्योगात्मक प्रयत्नांचा हा परिणाम आहे.
देशातील सक्रीय रुग्णसंख्या आज 4,21,665 आहे आणि सध्या सक्रीय असलेल्या रुग्णांचे प्रमाण देशातील एकूण कोविड बाधितांच्या संख्येच्या 1.35% इतके आहे.
देशभरात कोविड संसर्ग तपासणी चाचण्यांचा वेग लक्षणीय प्रमाणात वाढविण्यात आला असून गेल्या 24 तासांच्या कालावधीत देशात एकूण 14,63,593 चाचण्या करण्यात आल्या. महामारीच्या सुरुवातीपासून आतापर्यंत देशात 44 कोटी 54 लाखांहून जास्त  चाचण्या करण्यात आल्या आहेत.
देशभरात एका बाजूला चाचण्यांचे प्रमाण वाढविण्यात येत असतानाच, साप्ताहिक पॉझिटीव्हिटी दरात देखील सातत्याने घसरण दिसून येत आहे. साप्ताहिक पॉझिटीव्हिटी दर सध्या 2.08% आहे तर दैनंदिन पॉझिटीव्हिटी दर आज 2.61% इतका आहे. गेले सलग 28 व्या दिवशी हा दर 3% हून कमी तर गेले सलग 42 दिवस हा दर 5% हून कमी राहिला आहे.
संरक्षण मंत्रालय
लष्कराच्या दक्षिण मुख्यालयाअंतर्गत 30 केंद्रांमध्ये योग दिवस 2023 केला साजरा
पुणे, 21 जून 2023
योगाभ्यास सर्व घटकांपर्यंत मोठ्या प्रमाणात पोहोचण्यासाठी आणि योगाभ्यासाचा अवलंब करण्याच्या दृष्टीने लष्कराच्या दक्षिण मुख्यालयाने 21 जून 23 रोजी दहा राज्यांमधील 30 लष्करी केंद्रांवर अय्यंगार योग समूहाच्या माध्यमातून मिश्र पद्धतीमध्ये एक भव्य योग सत्र आयोजित केले होते. सर्व पदस्थ आणि त्यांच्या कुटुंबांसह 35,000 सहभागींनी या सत्रात भाग घेतला.
दक्षिण मुख्यालयाचे लेफ्टनंट जनरल अजय कुमार सिंह , एव्हीएसएम, वायएसएम, एसएम, व्हीएसएम, जीओसी-इन-सी, यांनी या प्रसंगी आपल्या भाषणात सर्व पदस्थांना त्यांच्या आंतरिक निरामयतेचे प्रमाण वाढविण्यासाठी योग आणि ध्यानाच्या पारंपरिक भारतीय पद्धतींशी जोडले जाण्याचे आवाहन केले. आणि सैनिकांचा प्रवास योगिक जीवनाच्या आठ मार्गांपैकीच बहुतांश मार्गांवरून होतो, त्यांच्या नैसर्गिक प्रवाहात, यम , नियम , आसन , प्राणायाम , प्रत्याहार , धारणा , हे ध्यान  आणि समाधी  या उच्च स्तरावर जाण्यासाठीचे पाऊल असू शकते, असा पुनरुच्चार त्यांनी केला. निस्वार्थ आनंद मिळवण्यासाठी या क्षणी पूर्ण जागरूकतेने जीवन जगण्याची प्रेरणाही त्यांनी उपस्थितांना दिली
योगाभ्यासाबद्दल जागरूकता निर्माण करण्यासाठी आणि नागरी आणि संरक्षण क्षेत्रातील बंधुत्वाचे बंध बळकट करण्यासाठी राजस्थान आणि गुजरातमधील लॉन्गेवाला, तनोट, घोटारू, किशनगड, भुज आणि लखपत येथे दुर्गम सीमावर्ती ठिकाणीही योग सत्रे आयोजित करण्यात आली होती. या सत्रांच्या माध्यमातून गणवेशधारी कर्मचारी आणि नागरिकांनी योगासनांचा लाभ घेतला.PIB Pune | S.Bedekar/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 42
अर्थ मंत्रालय
प्राप्तिकर विभागाचे महाराष्ट्रात अनेक ठिकाणी छापे
प्राप्तिकर विभागाने दिनांक 27.10.2021 रोजी महाराष्ट्रातील अर्बन क्रेडिट कोऑपरेटिव्ह बँकेच्या मुख्यालयात आणि एका शाखेत छापे टाकत जप्तीची कारवाई सुरू केली. बॅंकेचे अध्यक्ष आणि एका संचालकाच्या निवासस्थानाचाही यात समावेश होता.
कोअर बँकिंग सोल्युशन्स  वरील बँकेच्या डेटाचे विश्लेषण आणि शोध कारवाईदरम्यान नोंदवलेल्या महत्त्वाच्या व्यक्तींच्या निवेदनावरून या बँकेत नवीन खाती उघडण्याप्रकरणी अनियमितता झाल्याचे उघडकीस आले आहे. या शाखेत 1200 हून अधिक नवीन बँक खाती पॅनकार्डाशिवाय उघडण्यात आली आहेत. केवायसी नियमांचे पालन न करता ही बँक खाती उघडण्यात आल्याचे तपासात समोर आले आहे आणि खाती उघडण्याचे सर्व फॉर्म बँक कर्मचाऱ्यांनीच भरले आहेत आणि त्यावर त्यांनी त्यांच्या स्वाक्षरी/अंगठ्याचे ठसे उमटवलेले आहेत.
या सर्व खात्यांत, प्रत्येकी 1.9 लाख,रु.च्या इतक्या मूल्याच्या रोख ठेवी असून त्यांचे एकूण मूल्य रु. 53.72 कोटी इतके आहे. यापैकी रु. 34.10 कोटी पेक्षा जास्त ठेवी असलेली 700 हून अधिक बँक खाती उघडकीस आली आहेत, ज्यात प्रामुख्याने ऑगस्ट, 2020 ते मे, 2021या कालावधीत ही बँक खाती उघडल्यापासून 7 दिवसांच्या आत 34.10 कोटी रुपयांच्या ठेवी ताबडतोब ठेवण्यात आल्या होत्या. 2 लाख.रु. पेक्षा जास्त रोख ठेवींसाठी अनिवार्य अशा पॅन कागदपत्रांची असलेली गरज टाळण्यासाठी या ठेवी ठेवण्यात आल्या आहेत. नंतर हीच रक्कम त्याच शाखेतील मुदत ठेवींमध्ये रूपांतरित केली गेली आहे.
काही खातेदारांच्या स्थानिक चौकशीत असे दिसून आले आहे, की त्या व्यक्तींना बँकेतील या आपल्या अशा रोख ठेवींची अजिबात कल्पना नाही आणि त्यांनी अशा बँक खात्यांची किंवा अगदी मुदत ठेवींची कोणतीही माहिती असल्याचे स्पष्टपणे नाकारले आहे.
बँकेचे अध्यक्ष, मुख्य व्यवस्थापकीय संचालक, आणि शाखा व्यवस्थापक,या रोख ठेवींचे स्त्रोत स्पष्ट करू शकले नाहीत आणि त्यांनी हे मान्य केले की हे काम त्यांनी धान्याच्या व्यापारात गुंतलेल्या एक प्रमुख स्थानिक व्यापारी,जो .
बँकेच्या संचालकापैकी एक आहे,त्याच्या सांगण्यावरून केले गेले होते.
जमा केलेले पुरावे आणि नोंदवलेल्या जबाबाच्या आधारे निश्चित झालेली संपूर्ण रक्कम रु. 53.72 कोटी असून ती ताब्यात घेण्यात आली आहे.
या प्रकरणी पुढील तपास सुरू आहे.
राष्ट्रपती कार्यालय
देशातील 19 उच्चशिक्षण संस्थांचे कुलगुरु, संचालक आणि प्रमुखांनी राष्ट्रपती भवनात घेतली राष्ट्रपतींची भेट
ज्ञान एकलमार्गाने मिळवता येत नाही, त्यासाठी समन्वय आणि परस्पर संवाद आवश्यक - राष्ट्रपती
नवी दिल्ली, 13 जुलै 2018
राष्ट्रपती भवनात आज देशातील 19 उच्चशिक्षण संस्थांचे कुलगुरु, संचालक आणि प्रमुखांनी राष्ट्रपती रामनाथ कोविंद यांची भेट घेतली. देशातील 146 केंद्रीय विद्यापीठे आणि शिक्षणसंस्थांचे प्रमुख या नात्याने राष्ट्रपतींसोबत ही नियमित बैठक आयोजित करण्यात आली होती.
यात केंद्रीय विद्यापीठे,डॉ राजेंद्रप्रसाद केंद्रीय कृषी विद्यापीठ, राणी लक्ष्मीबाई केंद्रीय कृषी विद्यापीठ, यांच्यासह अनेक शिक्षणसंस्थांचे प्रतिनिधी हजर होते.
यावेळी बोलतांना राष्ट्रपती म्हणाले की या प्रत्येक शिक्षणसंस्थेला अत्यंत उज्ज्वल इतिहासाची परंपरा आहे.भारताने देशातील गरिबीचे समूळ उच्चाटन करुन मध्यमवर्गीयांचा देश निर्माण करण्याचे उद्दिष्ट ठेवले आहे, आणि सामाजिक व आर्थिक सक्षमतेने हे उद्दिष्ट गाठण्यात ही विद्यापीठे मोठे योगदान देऊ शकतात.
आपापल्या विशेष क्षेत्रांचा विकास करतांनाच आपण इतर विद्यापीठांशी संपर्क साधून त्यांच्याकडूनही नवनवीन गोष्टी शिकायला हव्यात, असे राष्ट्रपती पुढे म्हणाले. एकच क्षेत्रातील संस्थाना हे आदानप्रदान करणे सहज शक्य होईल, त्यामुळे या संस्थांच्या प्रमुखांनी परस्पर संपर्क आणि समन्वयावर भर द्यावा, अशी सूचना त्यांनी केली.
या संस्थानी देशातल्या इतर विद्यापीठासह परदेशी शिक्षणसंस्थाशीही समन्वय साधावा अशी अपेक्षा त्यांनी व्यक्त केली. ज्ञान कधीही एकेकट्याने मिळवता येते नाही, त्यासाठी परस्पर संपर्क आणि चर्चा अतिशय आवश्यक असते, असे राष्ट्रपती यावेळी म्हणाले.
N.Sapre/R.Aghor/P.Malandkar
(Visitor Counter : 83
दूरसंचार आणि माहिती तंत्रज्ञान मंत्रालय
कलम 370 रद्दबातल करणे हे मोदी सरकारचे ऐतिहासिक धाडसी पाऊल-केंद्रीय विधी मंत्री
नवी दिल्ली, 11 सप्टेंबर 2019
पंतप्रधान नरेंद्र मोदी यांच्या नेतृत्वाखालच्या सरकारच्या दुसऱ्या कार्यकाळातल्या पहिल्या 100 दिवसात धाडसी आणि निर्णायक पावले उचलण्यात आल्याचे केंद्रीय विधी आणि कायदा मंत्री रवी शंकर प्रसाद यांनी आज अहमदाबाद येथे सांगितले. केंद्रातल्या मोदी सरकारच्या दुसऱ्या कार्यकाळातल्या पहिल्या 100 दिवसातली कामगिरी त्यांनी पत्रकार परिषदेत विषद केली त्यावेळी ते बोलत होते.
आर्थिक मंदीची भीती अनाठायी असल्याचे त्यांनी सांगितले. भारतीय विकासाचा आधारभूत पाया अबाधित असून पहिल्या तिमाहीतले घटलेले सकल राष्ट्रीय उत्पादन ही निराशेची बाब नाही असे त्यांनी स्पष्ट केले. जागतिक मंदीची झळ आपल्या अर्थव्यवस्थेला बसू नये यासाठी केंद्र आणि राज्य सरकार विविधांगी पावले उचलत असल्याचे ते म्हणाले.
M.Chopade/N.Chitale/P.Kor
(Visitor Counter : 76
रसायन आणि खते मंत्रालय
रासायनिक कीटकनाशकांना सुरक्षित पर्याय देत आयपीएफटी या संस्थेने मसाला पिकांसाठी विकसित केले जैव-कीटकनाशक द्रव्य
नवी दिल्ली, 9 ऑक्टोबर 2020
केंद्रीय रसायने आणि खत मंत्रालयाच्या रसायने आणि खनिज तेल रसायन विभागाच्या आधिपत्याखालील आयपीएफटी अर्थात कीटकनाशक द्रव्य तंत्रज्ञान संस्थेने राजस्थानमधील अजमेरच्या एनआरसीएसएस संशोधन केंद्राच्या संयुक्त सहकार्याने व्हर्टिसिलीयम लेकॅनी या बुरशीचा वापर करून नवे जैव-कीटकनाशक शोधून काढले आहे.
हे नवे जैव-कीटकनाशक मेथी, जिरे तसेच धणे यासारख्या मसाल्याच्या पिकांचे नुकसान करणाऱ्या कीटकांचा नायनाट करण्यात यशस्वी ठरले आहे, असे आयपीएफटीचे संचालक जितेंद्र कुमार यांनी सांगितले. हे नवे जैव-कीटकनाशक टिकाऊ, वापरकर्त्याच्या आणि पर्यावरणाच्या दृष्टीने सुरक्षित आहे आणि मसाला पिकांची हानी करणाऱ्या विविध कीटकांवर नियंत्रण मिळविण्यात यशस्वी ठरले आहे अशी माहिती त्यांनी दिली.
दर वर्षी विविध प्रकारच्या कीटकांमुळे मसाल्याच्या पिकांचे मोठे नुकसान होत असते, या कीटकांपासून संरक्षण मिळविण्यासाठी कृत्रिम रासायनिक कीटकनाशकांचा मोठ्या प्रमाणावर वापर होतो, त्यातील रसायनांमुळे मानवी आरोग्य आणि पर्यावरणाला धोका निर्माण होतो. ही परिस्थिती टाळण्यासाठी नवे जैव-कीटकनाशक अत्यंत उपयुक्त ठरेल असे आयपीएफटीने प्रसिध्द केलेल्या निवेदनात म्हटले आहे.M.Chopade/S.Chitnis/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 143
नागरी उड्डाण मंत्रालय
भारतीय विमानतळ प्राधिकरणाचे 25 विमानतळ भाडेतत्वावर देण्यासाठी निर्धारित करण्यात आले
नवी दिल्ली, 13 मार्च 2023
राष्ट्रीय मुद्रीकरण प्रक्रियेनुसार भारतीय विमानतळ प्राधिकरणाचे 25 विमानतळ वर्ष 2022 ते 2025 दरम्यान भाडेतत्वावर देण्यासाठी निर्धारित केले गेले आहेत.
प्राधिकरणाने दिल्ली, मुंबई, अहमदाबाद, गुवाहाटी, जयपूर, लखनौ, मंगळुरु व तिरुवनंथपुरम हे आठ विमानतळ सार्वजनिक-खाजगी भागीदारीत कार्यान्वयन, व्यवस्थापन व विकासासाठी दीर्घ मुदतीच्या भाडेतत्वावर दिले आहेत.
यापैकी दिल्ली व मुंबईचे विमानतळ 2006 साली हस्तांतरित केले गेले होते. गेल्या पाच वर्षांत म्हणजे 2017-18 पासून 2021-22 पर्यंत प्राधिकरणाला दिल्ली विमानतळातून 5500 कोटी रुपये , तर मुंबई विमानतळाकडून 5174 कोटीरुपयांचा महसूल मिळाला आहे. नुकतेच सार्वजनिक - खाजगी भागीदारीत चालवायला दिलेले 6 विमानतळ पुढीलप्रमाणे : मंगळुरु - 31.10.2020, लखनौ- 02.11.2020, अहमदाबाद- 07-11-2020, गुवाहाटी- 08.10.2021, जयपूर- 11.10.2021 आणि तिरुवनंतपूरम- 14.10.2021 .
फेब्रुवारी 2023 पर्यंत प्राधिकरणाला या 6 विमानतळांकडून सुमारे 896 कोटी रुपयांचा महसूल मिळाला आहे. शिवाय, प्राधिकरणाने या विमानतळांसाठी केलेल्या भांडवली खर्चापोटी सुमारे 2349 कोटी रुपयांचे थेट शुल्क प्राधिकरणाला प्राप्त झाले आहे.
या सार्वजनिक -खाजगी भागीदारीच्या प्रक्रियेत, म्हणजे मार्च 2018 पासून ते विमानतळ खाजगी चालक भागीदाराला हस्तांतरित करेपर्यंत, प्राधिकरणाने या 6 विमानतळांवर 1970 कोटी रुपयांचा भांडवली खर्च केला होता. खाजगी चालक भागीदारांनी हा भांडवली खर्च प्राधिकरणाला चुकता केला आहे.
केंद्रीय नागरी विमान वाहतूक मंत्रालयाचे राज्यमंत्री जनरल व्ही के सिंग  यांनी राज्यसभेत दिलेल्या एका लिखित उत्तरात ही माहिती दिली आहे.
S.Kane/U.Raikar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 153
पंतप्रधान कार्यालय
पर्यटनाला चालना देण्यासाठी सीमा दर्शन अंतर्गत नदाबेट आणि इतर सीमावर्ती भागांना भेट देण्याचे पंतप्रधानांचे आवाहन
पंतप्रधान नरेंद्र मोदी यांनी पर्यटनाला चालना देण्यासाठी सीमा दर्शन अंतर्गत नागरिकांनी नदाबेट आणि इतर सीमावर्ती भागांना भेट देण्याचे आवाहन केले आहे.
केंद्रीय पर्यटन, संस्कृती आणि ईशान्य प्रदेशाचे विकास मंत्री जी किशन रेड्डी यांच्या ट्विटला उत्तर देताना पंतप्रधान म्हणाले;
"सीमा दर्शन प्रकल्पाने पर्यटन क्षेत्राला एक नवा आयाम दिला आहे. यामुळे सीमेवर राहणाऱ्यांच्या परिस्थितीशी जुळवून घेण्याच्या वृत्तीचे कौतुक करण्याची संधी मिळते.
मी तुम्हा सर्वांना नदाबेट आणि इतर सीमावर्ती भागांना भेट देण्याचे आवाहन करतो..."
परराष्ट्र व्यवहार मंत्रालय
युक्रेनमध्ये अडकलेल्या विद्यार्थ्यांच्या पालकांशी परराष्ट्र व्यवहार राज्यमंत्री व्ही. मुरलीधरन यांनी पुणे येथे साधला संवाद
युक्रेनमधून भारतीयांना मायदेशी आणण्यासाठी सरकार सर्वतोपरी प्रयत्नशील - व्ही. मुरलीधरन
पुणे येथील “दिशा” बैठकीत घेतला केंद्र पुरस्कृत योजनांचा राज्यमंत्री व्ही. मुरलीधरन यांनी घेतला आढावा
पुणे, 2 मार्च 2022
युद्धग्रस्त युक्रेनमध्ये अडकलेल्या विद्यार्थ्यांच्या पालकांशी परराष्ट्र व्यवहार राज्यमंत्री व्ही. मुरलीधरन यांनी पुणे येथे संवाद साधला. सर्व भारतीयांना सुरक्षित मायदेशी परत आणण्यासाठी सरकार सर्वतोपरी प्रयत्न करत आहे आणि या प्रयत्नांवर पंतप्रधान नरेंद्र मोदी यांचे बारकाईने लक्ष आहे, असे त्यांनी सांगितले. युक्रेनमधून भारतीयांची सुटका करण्याच्या सरकारच्या प्रयत्नांची विद्यार्थ्यांच्या पालकांनीही प्रशंसा केली.
युक्रेनमध्ये सुमारे 20,000 भारतीय नागरिक अडकून पडले होते. त्यापैकी 4,000 नागरिक 24 फेब्रुवारीपूर्वी भारतात परत आले. मंगळवारपर्यंत अतिरिक्त 2,000 विद्यार्थ्यांना भारतात परत आणण्यात आले असून तेथे अडकलेल्या उर्वरित भारतीयांना बाहेर काढण्याचे प्रयत्न सुरू आहेत, असे ते म्हणाले. अडकून पडलेल्या नागरिकांची संख्या मोठी असल्याने, युक्रेनच्या शेजारील देश रोमानिया, पोलंड, हंगेरी आणि स्लोव्हाकिया यांच्या मदतीने या नागरिकांना भारतात परत आणण्यासाठी भारतीय हवाई दलाच्या विमानांचा वापर केला जात आहे, असेही त्यांनी सांगितले.
केंद्र शासनाच्या निधीतून राबवण्यात येणाऱ्या विविध योजनांचा आढावाही राज्यमंत्री तथा पुणे जिल्हा विकास समन्वय व सनियंत्रण समितीचे  अध्यक्ष व्ही. मुरलीधरन यांनी आज पुण्यात घेतला.
केंद्रपुरस्कृत 54 योजनांच्या अंमलबजावणीचा आढावा या बैठकीत घेण्यात आला. यामध्ये पुणे मेट्रो, भारतमाला, प्रधानमंत्री अन्न सुरक्षा योजना, गरीब कल्याण अन्न योजना, अमृत योजना, नदी सुधार प्रकल्प, प्रधानमंत्री आवास योजना, स्वच्छ भारत अभियान, श्यामाप्रसाद मुखर्जी ग्रामीण अभियान, भारत नेट, जलजीवन मिशन, राष्ट्रीय ग्राम स्वराज्य अभियान, एकात्मिक ऊर्जा विकास योजना, महात्मा गांधी राष्ट्रीय ग्रामीण रोजगार हमी योजना, बेटी बढाओ बेटी पढाओ, दीनदयाल उपाध्याय ग्रामीण कौशल्य विकास योजना, मुद्रा योजना, प्रधानमंत्री जनधन योजना, प्रधानमंत्री पीक विमा योजना, कृषी सिंचन योजना, सर्व शिक्षण अभियान, राष्ट्रीय हरित भारत अभियान आदी योजनांचा समावेश आहे.
स्मार्ट सिटी योजनेच्या आढावा घेताना स्मार्ट सिटीच्या कामांच्या अंमलबजावणीमध्ये लोकप्रतिनिधींच्या सूचना विचारात घेतल्या जाव्यात. त्यातून चांगली कामे सुचवली जातात. त्यामुळे बोर्ड बैठकीला महत्व देतानाच सल्लागार समितीची बैठकही नियमितपणे घेण्यात यावी, असे निर्देश मुरलीधरन यांनी दिले.
बैठकीसाठी खासदार, श्रीरंग बारणे, ऑनलाईन माध्यमातून प्रकाश जावडेकर, गिरीष बापट, श्रीमती सुप्रिया सुळे यांच्यासह स्थानिक लोकप्रतिनिधी आणि प्रशासकीय अधिकाऱ्यांची उपस्थिती होती.DIO | PIB Pune-M.Iyengar/S.Thakur/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 132
पंतप्रधान कार्यालय
पॅरालिम्पिक क्रीडा स्पर्धेमध्ये उंच उडीत कांस्य पदक जिंकल्याबद्दल शरद कुमार यांचे पंतप्रधानांनी केले अभिनंदन
नवी दिल्ली, 31 ऑगस्ट 2021
टोक्यो येथील पॅरालिम्पिक क्रीडा स्पर्धेमध्ये उंच उडी प्रकारात कांस्य पदक जिंकल्याबद्दल शरद कुमार यांचे पंतप्रधान श्री नरेंद्र मोदी यांनी अभिनंदन केले आहे.
एका ट्विटमध्ये पंतप्रधान म्हणाले;
दुर्दम्य इच्छाशक्ती असलेल्या शरद कुमार यांनी कांस्य पदक जिंकून प्रत्येक भारतीयाच्या चेहऱ्यावर हास्य फुलवले आहे. त्यांचा जीवन प्रवास अनेकांना प्रेरणा देईल. त्यांचे अभिनंदन. #Paralympics #Praise4Para"
M.Chopade/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आर्थिक व्यवहार विषयक मंत्रिमंडळ समिती
मत्स्यपालन आणि जलसंस्कृती पायाभूत विकास निधी  निर्माण करायला मंजुरी
(नवी दिल्ली, 24 ऑक्टोबर 2018
पंतप्रधान नरेंद्र मोदी यांच्या अध्यक्षतेखाली अर्थविषयक केंद्रीय समितीने विशेष मत्स्यपालन आणि जलसंस्कृती पायाभूत विकास निधी  निर्माण करायला मंजुरी दिली आहे.
सुमारे 7,522 कोटी रुपयांचा निधी मंजूर झाला आहे, ज्यामध्ये नोडल कर्जपुरवठादार संस्था  द्वारे रु. 5266.40 कोटी उभारले जातील. 1,316.6 कोटी रुपये लाभार्थी योगदान असेल आणि केंद्र सरकारकडून 939.48 कोटी रुपये अर्थसंकल्पीय तरतूद असेल. राष्ट्रीय कृषी आणि ग्रामविकास बँक , राष्ट्रीय सहकारी विकास महामंडळ  आणि सर्व शेड्यूल्ड बँका  नोडल कर्जपुरवठादार संस्था असतील.
लाभ :
सागरी आणि अंतर्देशीय मत्स्यव्यवसाय क्षेत्रांमध्ये मत्स्यव्यवसाय पायाभूत सुविधांची निर्मिती.
नील क्रांतिअंतर्गत ठरवण्यात आलेले 2020 पर्यंत 15 दशलक्ष टनांचे लक्ष्य साध्य करण्यासाठी मत्स्य उत्पादन वाढवणे आणि ८%-९%शाश्वत विकास गाठणे आणि त्यानंतर २०२२-23 पर्यंत 20 एमएमटीच्या पातळीपर्यंत मत्स्य उत्पादन पोहचवणे
मासेमारी आणि संबंधित उपक्रमांमधील 9 .4 लाख मच्छीमाराना आणि अन्य उद्योजकांना रोजगाराच्या संधी
मत्स्यव्यवसाय पायाभूत सुविधांच्या निर्मिती आणि व्यवस्थापनामध्ये खाजगी गुंतवणूक आकर्षित करणे
नवीन तंत्रज्ञानाचा अवलंब
मत्स्य व्यवसाय विकासाच्या गुंतवणूक कामांसाठी एफआयडीएफ राज्य सरकारे/ केंद्रशासित प्रदेश आणि राज्यस्तरीय संस्था, सहकारी संस्था, व्यक्ती आणि उद्योजकांना सवलतीच्या दरात वित्तपुरवठा करेल. एफआयडीएफ अंतर्गत कर्ज कालावधी पाच वर्षे 2018-19 ते 2022-23 असेल आणि १२ वर्षात जास्तीत जास्त परतफेड करता येईल यात मूळ रकमेच्या परतफेडीवरील दोन वर्षांची सवलत समाविष्ट आहे.
N.Sapre/S.Kane/P.Kor